Publication: Magyar Közlöny
Issue: MK-2009-146 (Year: 2009, Number: 146)
Era: 2004-2010
Section: Szervezeti és Mûködési Szabályzatáról szóló 9/2009. (VII. 10.) IRM utasítás (a továb biak ban: IRM ut.) váltotta fel. Ez
Paragraph Index: 986

57. § c) pontja esetében pedig a bírói függetlenséget sértõ mulasztásban megnyilvánuló alkot mány elle nesség mutatható ki. Erre figyelemmel az elõbbi rendelkezések – részben mozaikos – megsemmisítését, az utóbbiak vonatkozásában pedig mulasztásban megnyilvánuló alkot mány elle nesség megállapítását kezdeményezte. Az indítványozó kifejtette, hogy a jogállami igazságszolgáltatás, a bíróság függetlensége nem valósulhat meg ott, ahol a bíróságok igazgatási feladatait olyan testület látja el (OIT), amelynek tagjai „nevesített politikai és közigazgatási szervezetek pártpolitikus küldöttei”. „A pártérdekeket hivatásból szolgáló OIT tagok” az OIT-ban ellátandó feladataik gyakorlása során veszélyeztetik vagy veszélyeztethetik a bírói függetlenség érvényesülését. A Bszi. általa felhívott rendelkezéseinek alkot mány elle nessége erre a helyzetre vezethetõ vissza. Beadványában részletezte, hogy az igazságügy-miniszter, az Országgyûlés Alkotmány- és Igazságügyi Bizottsága, valamint a Költségvetési és Pénzügyi Bizottsága által kijelölt egy-egy országgyûlési képviselõ és a helyettesítésükre a tör vény ben kijelölt személyek közremûködése az OIT-ban, a pártok közhatalom gyakorlásának alkotmányos tilalmát sérti, minthogy ezek a személyek párttagok, illetve pártpolitikusok. A legfõbb ügyész és a Magyar Ügyvédi Kamara elnöke esetében pedig szakmai szerepük szól az OIT tagság ellen, ami csorbítja az elkülönült bírói hatalom önállóságát. Hivatkozása szerint nem megnyugtató, hogy a határozathozatali mechanizmus csak elvileg zárja ki a közvetlen pártirányítást, mivel a felsorolt személyeknek az operatív feladatokban és az ellenõrzési folyamatokban való közremûködése lehetõséget biztosít az informális befolyásolásra, végsõ soron a jogállamiság és a bírói függetlenség elvének korlátozására. A befolyásolás legfõbb célpontja a Legfelsõbb Bíróság, mert döntései ellen nincs jogorvoslat. Így viszont más, hasonlóan erõs lehetõséggel nem rendelkezõ személyek és szervezetek hátrányos helyzetbe kerülhetnek, ami sérti a diszkrimináció tilalmát. Az indítványozó szerint a pártdelegáltaknak a szervezetre való nem kívánatos ráhatása legerõteljesebben az OIT-nak a Bszi. 39–40. §-aiban felsorolt feladatai ellátásakor nyilvánulhat meg. Az illetéktelen befolyásszerzést támogatják, ezáltal a bírói függetlenség, valamint a tisztességes eljárás elvét, és az Alkotmány jogegyenlõségi tételeit, az emberi méltósághoz való jogot, illetve a diszkrimináció tilalmát sértik továbbá a Bszi. 52. § szerinti, az OIT tagok jogait és kötelességeit meghatározó normák. Végül kitért még arra, hogy a külsõ OIT tagok és az OIT Hivatalának vezetõje esetében hiányoznak az elemi összeférhetetlenségi szabályok. Ezeknek kellene garantálniuk, hogy az érintett személyek ne álljanak hozzátartozói kapcsolatban a pártok felsõ vezetésébe tartozókkal, országgyûlési képviselõkkel, a kormány tagjaival és az államtitkárokkal, a Legfõbb Ügyészség vezetõivel és a Magyar Ügyvédi Kamara tisztségviselõivel.

Source: https://magyarkozlony.hu/hivatalos-lapok/a45730e7c8927de48fd7cfa84e43c0ce78cb3ffe/dokumentumok/4fcf94acd35615d48d31bc7edd6e645defe8457e/letoltes